দিলারা জামান

দিলারা জামান (জন্মঃ ১৯ জুন, ১৯৪৩) হলেন বাংলাদেশি নাট্য ও চলচ্চিত্র অভিনেত্রী। তার অভিনয়ের শুরু ১৯৬৬ সালে ত্রিধরা নাটক দিয়ে। পরে সকাল সন্ধ্যা ধারাবাহিক নাটকে অভিনয় করেন। নাটকের পাশাপাশি তিনি চলচ্চিত্রেও অভিনয় করেন। ১৯৯০ এর দশকে তিনি স্বল্পদৈর্ঘ্য চলচ্চিত্র চাকা (১৯৯৩) এবং আগুনের পরশমণি (১৯৯৪) চলচ্চিত্রে অভিনয় করেন। ১৯৯৩ সালে শিল্পকলায় অবদানের জন্য তিনি বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন। ২০০০ এর দশকে তিনি ব্যাচেলর (২০০৪), মেড ইন বাংলাদেশ (২০০৭), চন্দ্রগ্রহণ (২০০৮), প্রিয়তমেষু (২০০৯), ও মনপুরা (২০০৯) চলচ্চিত্রে অভিনয় করেন। ২০০৮ সালের চন্দ্রগ্রহণ চলচ্চিত্রে ময়রা মাসী চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। দিলারা ১৯৪৩ সালের ১৯ জুন তৎকালীন ব্রিটিশ ভারতের বেঙ্গল প্রেসিডেন্সির (বর্তমান পশ্চিমবঙ্গ) বর্ধমান জেলায় জন্মগ্রহণ করেন। তার পিতার নাম রফিকউদ্দিন আহমেদ এবং মাতার নাম সিতারা বেগম। তার জন্মের কিছুদিন পরে তার পরিবার আসানসোল জেলায় চলে যান। ১৯৪৭ সালে ভারত বিভাগের পর তারা যশোর জেলায় চলে আসে। তিনি ঢাকার বাংলাবাজার সরকারি বালিকা উচ্চ বিদ্যালয়ে পড়াশুনা করেন। স্কুলে তিনি প্রথম মঞ্চ নাটকে অভিনয় করেন। পরে তিনি ইডেন মহিলা কলেজে ভর্তি হন। সেখানেই তিনি [[নাট্যগুরু]] নুরুল মোমেনের শিষ্যা হিসেবে অভিনয় কোরে প্রথম পুরস্কার পেয়েছিলেন। দিলারা জামানের কর্মজীবন শুরু হয় শিক্ষকতা দিয়ে। তিনি শাহীন স্কুলে শিক্ষকতা করেছেন। তার প্রথম টেলিভিশনে অভিনয় করেন ১৯৬৬ সালে ত্রিধরা নাটকে। এই নাটকে তার মায়ের চরিত্রে অভিনয় করেছিলেন নাট্যকার মুনীর চৌধুরীর স্ত্রী লিলি চৌধুরী। তার অভিনীত প্রথম ধারাবাহিক নাটক সকাল সন্ধ্যা। ১৯৯৩ সালে তিনি মোরশেদুল ইসলাম পরিচালিত স্বল্পদৈর্ঘ্য চলচ্চিত্র চাকা-এ অভিনয় করেন। তার অভিনীত প্রথম চলচ্চিত্র হুমায়ূন আহমেদ পরিচালিত বাংলাদেশের স্বাধীনতা যুদ্ধভিত্তিক চলচ্চিত্র আগুনের পরশমণি। ২০০৮ সালে তিনি মুরাদ পারভেজ পরিচালিত চন্দ্রগ্রহণ চলচ্চিত্রে ময়রা মাসী চরিত্রে অভিনয় করেন। এই চরিত্রে অভিনয়ের জন্য তিনি একই চলচ্চিত্রের তার সহশিল্পী চম্পার সাথে যৌথভাবে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। ২০১৪ সালে বিশ্ব ভালোবাসা দিবস উপলক্ষে নির্মিত চয়নিকা চৌধুরী নির্দেশিত ভোরের ফুল ও রেদওয়ান রনি নির্দেশিত ভালোবাসা ১০১ নাটকে অভিনয় করেন। এছাড়া মুরাদ পারভেজ পরিচালিত বৃহন্নলা চলচ্চিত্রে গ্রামের এক বুড়ি চরিত্রে অভিনয় করেন। ২০১৬ সালে তিনি সাদাত হোসাইন পরিচালিত প্রযত্নে শীর্ষক স্বল্পদৈর্ঘ্য চলচ্চিত্রে অভিনয় করেন। এছাড়া থ্রি সিস্টার্স ও ফেরদৌস হাসান রানার নির্দেশনায় ফুল আর কাঁটা টিভি নাটক, গুগল সব জানে ও মতিয়া বানু শুকুর নির্দেশনায় কালো আল্পনা ধারাবাহিক নাটকে অভিনয় করেন। ২০১৭ সালে তৌকীর আহমেদের পরিচালনায় হালদা চলচ্চিত্রে তিনি বয়োজ্যেষ্ঠ নারী সুরৎ বানু চরিত্রে অভিনয় করেন। এছাড়া অভিনয় করেছেন ২০২১ সালের ডিসেম্বরে মুক্তি পাওয়া নূরুল আলম আতিকের পরিচালনায় লাল মোরগের ঝুঁটি চলচ্চিত্রে। দিলারা জামান ফখরুজ্জামান চৌধুরীর সাথে বিবাহবন্ধনে আবদ্ধ হন। ফখরুজ্জামান বাংলা একাডেমি পুরস্কারপ্রাপ্ত কথাসাহিত্যিক। তাদের দুই কন্যা - তানিরা ও যুবায়রা।। দুই কন্যার মধ্যে তানিরা ডাক্তার এবং যুবায়রা পেশায় আইনজীবী। তাছাড়া দিলারা জামানের একজন পালক ছেলে সন্তান রয়েছে, যার নাম আশফাক। ত্রিধরা (১৯৬৬) এইসব দিনরাত্রি (১৯৮৫) অয়োময় (১৯৮৮) আজ আমাদের ছুটি (১৯৯২) হিমু (১৯৯৪) নক্ষত্রের রাত (১৯৯৫) সমুদ্রবিলাস প্রাইভেট লিমিটেড (১৯৯৯) ভোরের ফুল (২০১৪) ভালোবাসা ১০১ (২০১৪) থ্রি সিস্টার্স (২০১৬) ফুল আর কাঁটা (২০১৬) গুগল সব জানে (২০১৬) কালো আল্পনা (২০১৬) না হবে না কিছুতেই (২০২১) শিল্পকলায় অবদানের জন্য একুশে পদক, ১৯৯৩ জাতীয় চলচ্চিত্র পুরস্কার আরটিভি স্টার অ্যাওয়ার্ড মনসুর (৮ এপ্রিল ২০১৭)। "অভিনয়ের প্রতি ভালোবাসা থাকাটা জরুরি: দিলারা জামান"। দৈনিক ইত্তেফাক। সংগ্রহের তারিখ ১১ মে ২০১৭।  কাদের, মনজুর (১৯ জুন ২০২১)। "অভিনয় করতে করতে মৃত্যুকে আলিঙ্গন করতে চাই"। প্রথম আলো। সংগ্রহের তারিখ ২৩ জুন ২০২১।  Liza, Nusrat Sharmin (৯ আগস্ট ২০১৩)। "একজন নিঃসঙ্গ মায়ের ঈদ"। প্রিয়.কম। ১৩ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "বেঁচে থাকার জন্য যুদ্ধ করতে হচ্ছে: দিলারা জামান"। প্রিয়.কম। ২০১৭-১০-১১ তারিখে মূল থেকে আর্কাইভ করা। সংগ্রহের তারিখ ২০১৭-১০-১২।  "'১২-১৪ বছরের কিশোরী দিলারাকে খুব মনে পড়ে'"। সমকাল। [স্থায়ীভাবে অকার্যকর সংযোগ] সাহা, জয়ন্ত (২৪ নভেম্বর ২০১৪)। "ফারুকীর সঙ্গে কাজ নয়: দিলারা জামান"। বিডিনিউজ টোয়েন্টিফোর ডটকম। সংগ্রহের তারিখ ১১ মে ২০১৭।  "দিলারা জামান একাল আর সেকাল"। দৈনিক যুগান্তর। ১০ মার্চ ২০১৬। ৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  "National Film Award winners' reactions"। দ্য ডেইলি স্টার। ১২ এপ্রিল ২০১০। সংগ্রহের তারিখ ১১ মে ২০১৭।  "'নিজের জন্য সময় নেই'"। যায়যায়দিন। ১০ ফেব্রুয়ারি ২০১৪। সংগ্রহের তারিখ ১১ মে ২০১৭।  "স্বল্পদৈর্ঘ্য চলচ্চিত্রে দিলারা জামান"। দৈনিক প্রথম আলো। ২৫ ডিসেম্বর ২০১৬। সংগ্রহের তারিখ ১১ মে ২০১৭।  শাহনেওয়াজ, আলতাফ (৩০ নভেম্বর ২০১৭)। "হালদা অ্যান্ড কোং"। দৈনিক প্রথম আলো। সংগ্রহের তারিখ ২ ডিসেম্বর ২০১৭।  কিবরিয়া, মারুফ (৩০ ডিসেম্বর ২০১৬)। "দিলারা জামান এই সময়ে"। দৈনিক মানবজমিন। সংগ্রহের তারিখ ১১ মে ২০১৭।  "কিছুতেই কিছু হবে না অপূর্ব-পায়েলের!"। এনটিভি অনলাইন (ntvbd.com)। ঢাকা। জুলাই ১১, ২০২১। সংগ্রহের তারিখ আগস্ট ৩, ২০২১।  "নাটক : না হবে না কিছুতেই"। এনটিভি অনলাইন (ntvbd.com)। ঢাকা। আগস্ট ২, ২০২১। সংগ্রহের তারিখ আগস্ট ৩, ২০২১।  "জাতীয় চলচ্চিত্র পুরস্কার ২০০৮ ঘোষণা"। দৈনিক প্রথম আলো। ১২ ফেব্রুয়ারি ২০১০। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২ জুন ২০২০।  শাওন, রাশেদ (২৭ জানুয়ারি ২০১৩)। "আরটিভির সেরা সজল ও মৌসুমী"। বিডিনিউজ টোয়েন্টিফোর ডটকম। ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ২ জুন ২০২০।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে দিলারা জামান (ইংরেজি) বাংলা মুভি ডেটাবেজে দিলারা জামান